Петар Андоновски

Петар Андоновски — македонски писател.

Животопис
Петар Андоновски е роден на 27 јануари 1987 година во Куманово.  Дипломирал на Катедрата за општа и компаративна книжевност на Филолошкиот факултет “Блаже Конески” при Универзитетот Св. Кирил и Методиј во Скопје.  
За романот Телото во кое треба да се живее ја добил наградата Роман на годината на Утрински весник за 2015 г. А за романот Страв од варвари ја добил Европската награда за литература за 2020.
Андоновски преведува од грчки јазик.

Творештво

Андоновски дебитирал на книжевната сцена со делото „Очи со боја на чевли“ со кое влегол во најтесниот избор за наградата „Роман на годината“ на Утрински весник.Лектира.мк http://lektira.mk/avtor/petar-andonovski/ Во 2015 година, во издание на „Или-или“ излегло неговото второ дело, романот „Телото во кое треба да се живее: токсични цветови на деликатниот морал“.Роберт Алаѓозовски, „Надежни, а неподдржани“, Економија и бизнис, година 18, број 207, 11 септември 2015, стр. 101-103. За овој роман Андоновски ја добил наградата „Роман на годината“ на Утрински весник за 2015 година.

Дела

 Ментален простор (2008, поезија),
 Очи со боја на чевли (2013, роман),
 Телото во кое треба да се живее (2015, роман),
 Страв од варвари (2018, роман),
 Лето во кое те нема (2020, роман).
 Не кажувам (2023, роман).

Награди

 Роман на годината за романот Телото во кое треба да се живее 2015 годинаhttps://kanal5.com.mk/petar-andonovski-dobitnik-na-nagradata-roman-na-godinata/a256893;
 Европската награда за литература за романот Страв од варвари, 2020https://www.slobodnaevropa.mk/a/30620632.html.

 Наводи 

Категорија:Македонски писатели
Категорија:Членови на ДПМ
Категорија:Луѓе од Куманово
Категорија:Апсолвенти на универзитетот „Св. Кирил и Методиј“
Категорија:Родени во 1987 година